钦定古今图书集成/明伦汇编/氏族典/第215卷 > 何维柏
## 钦定古今图书集成/明伦汇编/氏族典/第215卷 > 何维柏

按《明外史何维柏传》：“维柏，字乔仲，南海人。嘉靖十四
年进士，选庶吉士，授御史。寻引疾归。久之，起巡按福
建。二十四年，疏劾大学士严嵩奸贪罪。帝震怒，遣官
逮治。士民遮道号哭，维柏意气自如，下诏狱廷杖，除
名，家居二十馀年。隆庆改元，召复官，擢大理少卿，迁左佥都御史，进左副都御史。母忧归。万历初还朝，历”
吏部左、右侍郎。张居正遭父丧，诏吏部谕留。尚书张
瀚叩维柏。维柏曰：“天经地义，何可废也。”瀚从之而止。
居正怒，取旨罢瀚，停维柏俸三月。旋出为南京礼部
尚书。考察自陈，居正从中罢之。卒谥端恪。